Rasmus Jensen erhvervede sig desuden en scooter, som han mandag skulle tage kørekort til.

Mandag viste kalenderen 1. maj, hvilket er Arbejdernes Internationale Kampdag. I hele regionen bliver det markeret med taler og musik. Dog blev mandagen også fejret på en helt anden måde, der hverken omhandlede politikere eller store forsamlinger. I Fårup Sommerland var der nemlig endnu en gang inviteret til Blå Mandag for dette års konfirmander. Se billeder fra blå mandag herunder: Gaver og god dag To af de mange konfirmander var Louie Schneider og Rasmus Jensen, der begge havde en god konfirmation. - Det gik rigtig fint - stille og roligt, fortæller Louie Schneider. - Det var meget hyggeligt, lyder det fra Rasmus Nielsen. De to unge mænd fik, udover en plads i de voksnes rækker, også begge en del gaver ved søndagens konfirmation. - Jeg fik nogle gode gaver. Jeg fik blandt andet nogle penge, en tur til Thailand og et ur, fortæller Louie Schneider.